Diari Oficial de la Generalitat Valenciana


Sumari del DOGV 3868, del 31-10-2000 (2000/8603)

ORDRE de 19 d'octubre de 2000, de la Conselleria d'Agricultura, Pesca i Alimentació, per la qual es regulen els períodes d'exercici de la pesca per a les embarcacions d'arrossegament que es desplacen als caladors d'Eivissa i Formentera.
--------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2000/10/19/(2)/dof/vci/html**

### Dades del document

Número de DOGV
:   3868

Data del DOGV
:   31-10-2000

Secció del DOGV
:   I. DISPOSICIONS GENERALS

Número del document
:   2000/8603


Data del document
:   19-10-2000

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * legislació
    * vaixell pesquer
    * indústria pesquera
    * regulació de la pesca
    * pesca litoral

ORDRE de 19 d'octubre de 2000, de la Conselleria d'Agricultura, Pesca i Alimentació, per la qual es regulen els períodes d'exercici de la pesca per a les embarcacions d'arrossegament que es desplacen als caladors d'Eivissa i Formentera. [2000/X8603]
  
En l'Ordre de 22 de febrer de 2000, del Ministeri d'Agricultura, Pesca i Alimentació (BOE núm. 66, de 17.03.2000), s'estableix un pla de pesca per als vaixells d'arrossegament que pesquen en aigües profundes dels caladors d'Eivissa i Formentera.
  
En aquesta ordre s'estableix una llista d'embarcacions autoritzades a pescar al calador esmentat i un màxim de cinc dies d'activitat per setmana i tretze hores per dia a la mar.
  
Correspon a la Comunitat Valenciana regular els horaris d'eixida i entrada als ports de la província d'Alacant dels vaixells que es desplacen al calador balear.
  
Per això, oït el sector pesquer, a proposta del director general de Pesca i Comercialització Agrària,
  
ORDENE
  
Article 1. Àmbit d'aplicació
  
Les normes que conté aquesta ordre són d'aplicació als vaixells amb port base autoritzat en qualsevol dels ports de la província d'Alacant que es desplacen als caladors d'Eivissa i Formentera.
  
Article 2. Dies i horari de l'activitat
  
Els dies i l'horari d'eixida i entrada als ports de la província d'Alacant es regiran per les normes següents:
  
1. Dies i horari d'eixida des de ports de la província d'Alacant:
  
Tots els dies, llevat de dissabtes, diumenges i festius declarats com a tals al calendari oficial d'ambdues comunitats autònomes, a partir de les 00.01 hores.
  
2. Dies i hores de tornada als ports de la província d'Alacant:
  
Tots els dies, llevat de dissabtes, diumenges i festius declarats per la Generalitat Valenciana, fins a les 19.00 hores.
  
Els períodes autoritzats no superaran el màxim d'hores que s'estableix en l'Ordre de 22 de febrer de 2000, del Ministeri d'Agricultura, Pesca i Alimentació.
  
Article 3. Infraccions i sancions
  
Les infraccions de les disposicions d'aquesta ordre seran sancionades d'acord amb allò previst en la Llei 14/1998, d'1 de juny, per la qual s'estableix el règim de control per a protecció dels recursos pesquers.
  
DISPOSICIONS FINALS
  
Primera
  
Es faculta el director general de Pesca i Comercialització Agrària perquè dicte les normes complementàries que es consideren necessàries en aplicació d'aquesta disposició.
  
Segona
  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.
  
València, 19 d'octubre de 2000
  
La consellera d'Agricultura, Pesca i Alimentació,
  
MARIA ÀNGELS RAMON-LLIN I MARTÍNEZ


Còpia Permalink ELI